Author: Asta Urb
Company: Haapsalu Linnavalitsus

K O R R A L D U S

Haapsalu,								07.juuni 2006 nr 435

Projekteerimistingimuste kinnitamine 
(Karja tn 4, Haapsalu)

Läbi vaadanud Ain Siimoni (Ilmandu küla, Harku vald, 76901 Harju maakond) 18.05.2006 esitatud taotluse nr 7-2.15/3002 Karja tn 4 krundil asuva hoone remondi ja ümberehituse projekti projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004.a määruse nr 47 § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, § 31, Haapsalu põhimääruse § 35 lg 1 p 3, § 63 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Karja tn 4, Haapsalu asuva hoone remondi ja ümberehituse projekti projekteerimistingimused nr 23-06 (lisatud).
2.	Korraldus teha teatavaks Ain Siimon`ile (Ilmandu küla, Harku vald, 76901 Harju maakond) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev 
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 23/ 06  “29”mai  2006

Tingimused kinnitatud:
Haapsalu Linnavalitsuse korraldusega nr 435 
07.juuni 2006

Projekti nimetus | Ärihoone ja elamu remondi ja ümberehituse projekt
Krundi asukoht | Karja tn 4, Haapsalu
Taotleja nimi | Ain Siimon

Krundi andmed

katastritunnus 18301:003:0010,  kinnistusraamatu registriosa nr 7332
pindala 647m^2, maakasutuse sihtotstarve - 100% ärimaa

Projekti koostamisel arvestada alljärgnevat: |

1.	Koostada elamu projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50.
4.	Krunt asub Haapsalu vanalinna muinsuskaitsealal. Projekteerimisel lähtuda muinsuskaitseala põhimäärusest ja muinsuskaitse eritingimustest ( MKA-ga  kooskõlastatud 23.03.2006).
5.	Karja tänava äärsetel kruntidel on vastavalt Haapsalu koostatavale üldplaneeringule lubatud mitmefunktsiooniline sihtotstarve: äri- ja elamumaa. Hoonesse võib projekteerida nii äriruumid kui eluruumid (korterid).
6.	Projekteerimisel säilitada tänavapoolne fassaad oma detailidega, õuepoolset fassaadi võib vajadusel ümber projekteerida (lubatud tõsta katusekallet, muuta katuseuuki jms).
7.	Ruumilahendus vastavalt uue funktsiooni vajadustele. Katusealuse ruumi võib projekteerida eluruumideks. 
8.	Katusekatte materjaliks traditsiooniliselt valtsitud plekk.
9.	Välisviimistlus – taastada tänavapoolsel fassaadil terrasiitkrohv. Projekti mahus anda elamu välisviimistluse värvilahendus.
10.	Õues asuvad amortiseerunud kuurid võib lammutada.
11.	Krundi tänavapoolsele piirile kavandada  tänavale iseloomuliku kõrgusega piire ja –väravad. Kruntidevahelised piirded võivad olla haljastusega tihendatud metallvõrgust.
12.	Hoonesse projekteeritud korteritele vajalik  parkimine lahendada oma krundi piires.
13.	Lahendada krundi heakorrastus, haljastus ning olmeprügi kogumine.
14.	Projekteerimiseks vajalikud tehnilised tingimused tellida krundi omanikul.
15.	Elamu arhitektuurne eskiislahendus kooskõlastada Haapsalu linnaarhitekti ja muinsuskaitse peaspetsialistiga.
16.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..……………………………..     Anu Joost
Linnaarengu ja muinsuskaitse peaspetsialist …………    Tõnis Padu
Ehitusjärelevalveinsener   …………………………….     Mati Jets
Käesolevad tingimused on kehtivad kahe aasta jooksul alates nende kinnitamisest